Multimetar
<s>Multimetar ili multimer je univerzalni mjerni instrument za električna mjerenja, koji obično uključuje voltmetar, ommetar i ampermetar.</s><s>Multimer je osnovna alata za elektroničare, koja omogućava da se provere kratki spojevi, izmeri napon (u voltima), struja (u amperima), otpor (u omima) i kapacitet kondenzatora (u faradima), a zavisno od modela može imati i druge mogućnosti.</s>

<s>Veličina koja će se mjeriti se bira preko prekidača sa više položaja.</s><s>Uz to omogućeno je i preciznije mjerenje pomjeranjem prekidača na odgovarajući mjerni raspon.</s>

<s>Način rada</s>

<s>Multimetar se koristi za brojna električna merenja.</s><s>Pomoću te alatke može se meriti:
 napon
 struja
 otpor
 kontinuitet (da li su veze u ispravne ili prekinute)
 ispravnost dioda, kondenzatora i tranzistora (samo neki modeli imaju ovu opciju).</s>

<s>Mnogi multimetri se tokom ispitivanja kontinuiteta oglašavaju zvučnim signalom.</s><s>Da biste uključili tu mogućnost, postavite birač radnog režima na Continuity ili Tone.</s><s>Ako postoji kratak spoj, multimetar će se oglasiti zvučnim signalom.</s><s>Ako je žica ili veza prekinuta (otvoreno kolo), multimetar će ostati nem.</s>

<s>Merenje struje i napona</s>

<s>Napon i struja se mere kada je kolo priključeno na izvor napajanja.</s><s>U uobičajena merenja napona i struje spadaju:
 Merenje napona baterije.</s><s>Mnogi elektroničari smatraju da se precizniji rezultati dobijaju kada baterija napaja kolo, odnosno kada je pod opterećenjem.</s><s>Određivanje da li kolo ili neka komponenta dobija previše struje.</s><s>Ako kroz kolo protiče jača struja od one koju podnosi, komponente mogu da se pregreju i kolo se može trajno oštetiti.</s><s>Potvrda da se komponenta - na primer, svetleća dioda ili prekidač - napaja odgovarajućim naponom.</s><s>Te provere će vam pomoći da pronađete uzrok problema u kolu.</s>

<s>Merenje otpora</s>

<s>Otpornost se skoro uvek ispituje i meri kada kolo nije uključeno.</s><s>Možete meriti otpornost celog kola ili pojedinačne komponente.</s><s>Možete meriti otpornost žica, otpornika, motora i mnogih drugih komponenata i uređaja.</s><s>Otpornost, ili njeno nepostojanje, ukazaće vam na kratke spojeve iii otvorena kola - odnosno kontinuitet elektronskih komponenata.</s><s>Tokom tih ispitivanja, kratak spoj ima otpornost nula (ili skoro nula) dok je otpornost otvorenog kola beskonačna.</s><s>Testove kontinuiteta koristite za pronalaženje prekida u žicama.</s>

<s>Pomoću multimetra možete obaviti još neka ispitivanja koja se zasnivaju na merenju otpornosti:
 Osigurači: Pregoreli osigurač daje otvoreno kolo.</s><s>Prekidači: Uključivanjem i isključivanjem prekidača rezultati očitavanja na multimetru menjaju se između vrednosti nula (kratak spoj, uključen prekidač) i beskonačno (otvoreno kolo, isključen prekidač).</s><s>Spojevi na štampanoj ploči: Loš spoj bakarnih vodova na štampanoj ploči ponaša se kao prekinuta žica i na multimetru se pokazuje kao otvoreno kolo beskonačne otpornosti.</s><s>Lemni spojevi: Loš lemni spoj se na multimetru očitava kao otvoreno kolo beskonačne otpornosti.</s>

<s>Biranje opsega</s>

<s>Na većini analognih multimetara, kao i nekim digitalnim, morate da izaberete opseg merenja da bi se prikazali precizni rezultati.</s><s>Primera radi, ako merite napon baterije od 9 volti, opseg podešavate na najbliži ali veći od 9 volti.</s><s>To kod većine multimetara znači da treba izabrati opseg od 20 ili 50 volti.</s><s>Tek nakon toga možete meriti.</s>

<s>Danas je automatsko biranje opsega, posebno kod digitalnih multimetara, uobičajena funkcija.</s><s>Na tim multimetrima nije neophodno pre merenja birati opseg i zato se oni mnogo lakše koriste.</s><s>Štaviše, na njima ni ne postoji dugme za biranje opsega.</s><s>Kada želite da merite napon, birač postavljate u odgovarajući položaj i merite.</s><s>Multimetar će prikazati rezultat na ekranu.</s>

<s>Bez obzira na to da li je multimetar analogan ili digitalnan, on ukazuje na prekoračenje granice ako je merena veličina prevelika da bi je aparat prikazao.</s><s>Na digitalnom multimetru se prekoračenje prikazuje kao trepćuća jedinica (ili slovima OL).</s><s>Na analognim multimetrima, prekoračenje se prikazuje tako što kazaljka izlazi van skale.</s><s>Ukazivanje na prekoračenje je često kada se ispituje kontinuitet.</s><s>To znači da je otpornost prevelika da bi je multimetar registrovao, čak i kada je izabran maksimalni opseg.</s><s>Kada koristite analogni multimetar, izbegavajte prekoračenja jer se tako može narušiti preciznost kretanja kazaljke.</s>

<s>Dodatne korisne funkcije</s>

<s>Svi standardni multimetri omogućavaju merenje jednosmernih i naizmeničnih napona, struje i otpornosti.</s><s>Pored toga, digitalni multimetri imaju različite mogućnosti po kojima se razlikuju.</s><s>Neke od njih su:
 Ispitivanje rada kondenzatora i merenje kapacitivnosti.</s><s>Pošto merni kablovi i sonde mogu da utiču na očitavanje vrednosti kapacitivnosti, većina multimetara koji mogu da mere kapacitivnost imaju zasebno ležište.</s><s>Umetnite kondenzator u to ležište i zatim izmerite njegovu kapacitivnost.</s><s>Ispitivanje ispravnosti diode.</s><s>Na digitalnim multimetrima s tom funkcijom postoji poseban položaj birača koji služi za ispitivanje dioda.</s><s>I pomoću većine analognih multimetara možete ispitati rad diode, koristeći skalu za male otpornosti.</s><s>Proveravanje ispravnosti tranzistora.</s><s>I analogni i digitalni multimetri mogu da obave jednostavno ispitivanje bipolarnih tranzistora.</s><s>Kada se koristi analogni multimetar, tranzistori se ispituju na isti način kao diode.</s><s>Na digitalnim multimetrima, tranzistori se ispituju uz korišćenje odgovarajućeg, označenog ležišta za tranzistore.</s><s>Automatsko podešavanje nule.</s><s>Samo digitalni multimetri mogu automatski da podese očitavanje na nulu pre merenja.</s><s>Ako koristite analogne multimètre, ali i neke modele digitalnih, prvo treba da podesite uređaj na nulu.</s><s>U uputstvu za multimetar naći ćete precizna uputstva.</s>

<s>Karakteristike</s>

<s>Glavne karakteristike multimera su preciznost, rezolucija i osetljivost.</s><s>Preciznost multimetra je najveća moguća greška koja se javlja prilikom merenja.</s><s>Na primer, preciznost multimetra može biti 2000 volti, ±0,8%.</s><s>Greška od 0,8 procenata kod napona u kolima jednosmerne struje - obično od 5 do 12 volti - iznosi samo oko 0,096 volti.</s><s>Za kućne elektronske projekte, veća preciznost nije potrebna.</s>

<s>Digitalni multimetri imaju i karakteristiku koja se naziva rezolucija.</s><s>Broj cifara na ekranu određuje najmanju promenu koju multimetar može da prikaže.</s><s>Većina digitalnih multimetara za hobi, ima rezoluciju od 3,5 cifre (polovina cifre se pojavljuje kao jedinica na levom kraju), pa mogu da prikažu vrednost od 0,001, ali ne i manje od toga.</s><s>Rezolucija digitalnih multimetara takođe zavisi od njihovih anaiogno-digitalnih pretvarača.</s><s>Taj pretvarač prevodi analogni signal u digitalni.</s><s>Mnogi multimetri za amatersku primenu koriste 12-bitni analogno-digitalni pretvarač.</s><s>Proizvođači multimetara biraju analogno-digitalni pretvarač s rezolucijom koja je u skladu s brojem cifara na displeju.</s>

<s>Pored navedenog, u obzir se uzima i osetijivost.</s><s>To je najmanja vrednost koju multimetar može da izmeri, kada se koristi pod normalnim uslovima.</s><s>Kvalitetni digitalni multimetri imaju maksimalnu osetijivost od oko jednog mikrovolta; to je milioniti deo volta.</s><s>Što je vrednost manja, osetijivost je veća.</s><s>Kvalitetni analogni multimetri imaju maksimalnu osetijivost od oko 20.000 oma po voltu, što se obično prikazuje kao 20 KΩ/V. Što je vrednost u omima veća, to je veća i osetijivost.</s>

<s>Postoji granica koje multimetri mogu da mere, koja se zove maksimalni opseg.</s><s>Savremeni multimetri za hobiste imaju uglavnom sledeće maksimalne vrednosti:</s>

<s>naizmenični napon: 1000 V
 jednosmerni napon: 500 V
 naizmenična struja: 200 mA (miliampera)
 otpornost: 2 MΩ (dva megaoma ili dva miliona oma)</s>

<s>Mnogi analogni multimetri, posebno stariji modeli, podržavaju merenje struje jačine od 5 do najviše 10 ampera.</s><s>Pokušaj da se izmeri znatno jača struja može da izazove pregorevanje osigurača u multimetru.</s>

<s>Vrste</s>

<s>Dvije osnovne vrste su analogni i digitalni multimetri.</s><s>Ranije su analogni bili jedina vrsta, a danas se sve manje proizvode i koriste.</s><s>Analogni multimetar ima skalu na kojoj se veličina očitava pomoću kazaljke.</s><s>Digitalni multimetar ima LCD pokazivač na kojem se brojkama ispisuje veličina, a ponekad postoji i bar graf.</s>

<s>Generalno gledano, analogni multimetri se teže koriste jer je neophodno izabrati tip ispitivanja (napon, struja, otpornost) i opseg merenja.</s><s>Zatim treba pročitati rezultate na odgovarajućoj skali i proceniti pravu izmerenu vrednost jer kazaljka stalno „podrhtava".</s><s>Nasuprot tome, digitalni multimetri prikazuju rezultat kao tačan broj, pa korisnik ne treba ništa da nagađa.</s>

<s>Priključci</s>

<s>Svi multimetri imaju par mernih kablova, jedan crni i jedan crveni (crni za vezu sa uzemljenjem, a crveni za vezu s pozitivnim polom).</s><s>Oba kabla imaju na kraju metalnu sondu (ispitnu pipalicu).</s><s>Na manjim multimetrima kablovi su stalnom vezom povezani sa uređajem.</s><s>Na većim modelima kablovi se mogu odvojiti od uređaja.</s><s>Neki multimetri imaju i dodatne ulaze za merenje jakih struja (koji su obično označeni slovom A, od reči amperaža) i specijalna ležišta za ispitivanje tranzistora i kondenzatora.</s>

<s>Na većini multimetara postoje 4 posebna priključka za mjerne kablove, često označeni recimo kao COM, VOhm, mA, 10A. Kao referentna tačka gde se smatra da je potencijal 0, V=0 je priključak COM, VOhm priključci za merenje manjih struja (tipa do 100mA), merenje otpornosti i napona, 10A za struje do 10A. Obratiti pažnju da velike struje uglavnom mogu da teku multimetrom 10-15 sekundi (ovisno od modela)</s>

<s>Literatura 
 Principles of Electric Circuits, 7th edition, Thomas I. Floyd, Prentice Hall. do 58
 Gordon McComb i Earl Boysen, Elektronika za neupućene, Beograd, 2007.</s>

<s>Izvori</s>

<s>Vidi još 
 Voltmetar
 Ampermetar
 Ommetar</s>

<s>Spoljašnje veze</s>

<s>Električna merenja
Alati u elektronici
Merni instrumenti</s>

